इसे आज धनतेरस के नाम से स्मरण किया जाता है।यह नाम आर्युवेद प्रवर्तक भगवान धन्वंतरि के जयंती दिवस के आधार पर ही प्रचलित हुआ है।ऐसा अनुमान किया जाता है वस्तुतः यह दिन भगवान धनवंतरि तथा यमराज दोनों से संबंध रखता है। एक ओर इस दिन वैध समुदाय भगवान धनवंतरी का पूजन कर निज राष्ट्र के लिए स्वास्थ्य समृद्धि की याचना करता है,वहीं दूसरी ओर सामान्य गृहस्थी यमराज के उद्देश्य से तेल के दीपक जलाकर निज ग्रह के मुख्य द्वार पर रखते हैं। धनतेरस के दिन यमुना स्नान करके यमराज और धनवंतरी का पूजन दर्शन करें।यमराज के निमित्त दीपदान करना चाहिए। भगवान धन्वंतरि का प्राकट्य धनतेरस के दिन हुआ था अत: उनके जयंती के रुप में धनतेरस को उनकी पूजा कर रोग विमुक्त स्वास्थ्य जीवन की याचना की जाती है।